Die regspanne van die SAUK en die agt joernaliste wat in ŉ omstrede besluit van die uitsaaier afgedank is, het Donderdag vlugtig in die Arbeidshof verskyn.
Die agt joernaliste het onderskeidelik Maandag en Dinsdag afdankingsbriewe van die uitsaaier ontvang. In die briewe word gemeld die joernaliste word in die pad gesteek omdat hulle “voortgaan om die SAUK-bestuur se gesag te ondermyn” en hul wangedrag “onhoudbaar” geword het.
Dit lyk vir my of die SAUK vir tyd speel met al die drama. Na die verkiesing, dan gaan hulle skielik omswaai. Soos sake nou staan, mag niemand berig oor, protes aksies wat die ANC se onvermoe om die land/munisipaliteit te regeer/bestuur, uitlig en onder die kiesers se aandag te bring nie. Deur die hofsake uit te rek tot na die verkiesing is `n strategie. Na die verkiesing maak dit nie meer saak nie, want dan het hulle bereik wat hulle wou —- geen beriggewing oor die sake nie.